# Panthera leo

|  Panthera leo  |
| --- |
| Lión |
| **Denominacions populars** |
| *Tigre* |
| **Estau de conservación** |
|  Vulnerable (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Subfilo: | Vertebrata |
| Clase: | Mammalia |
| Orden: | Carnivora |
| Suborden: | Feliformia |
| Familia: | Felidae |
| Subfamilia: | Pantherinae |
| Chenero: | *Panthera* |
| Especie: |  *Panthera leo*  |
| **Distribución cheografica** |
| Distribución historica (royo) y actual (azul) d'o lión |

Liona Asiatica (*Panthera leo persica*) de nombre MOTI, ye naixita d'o parque zoolochico de Helsinki (Finlandia) en octubre de 1994, plegó a lo parque zoolochico de Bristol (Anglaterra) en chinero de 1996. A Selva de Gir, en a India ye on viven os lions asiaticos salvaches, pero este ye en captividat
Lión masclo amuestra as suyas dients a la chent enantes de estar alimentato en o parque zoolochico de Melbourne
Lo **lión** u **león** (nombre cientifico Panthera leo) ye una especie d'a familia d'os felidos antigament amplament distribuita por Africa, Orient Meyo y la India. Los masclos presentan cerras, estando un caso tipico de dimorfismo sexual. La fembra d'o lión ye clamada **liona**.

## Zoonimia

En a mayor part d'os textos medievals s'escribe o zoonimo *"leon"*, tanto l'animal como l'antroponimo que en deriva, vegadas tamién *"lehon"*, coincidindo con a ortografía de *Jahen* pa "Chaén:

XII astas con senyales de **lehons**
Una pronunciación teorica en aragonés ye */ˈljon/* u */leˈjon/* desfendo l'hiato. A segunda forma, con epentesi antihiatica no s'escribe con -y- en a ortografía actual porque no deriva d'una parola latina con consonant sonora desapareixida, como en o caso d'a ciudat de Leyón, que deriva de *legione* ("lechión"). A forma *"lión"* se documenta en poquez casos, un d'éls en o "Libro d'as Marabillas d'o Mundo", que no ye escrito en o estándard medieval aragonés y ye una traducción a l'aragonés no bien feita de tot, con muitos galicismos, encara que tamién con formas chenuínas aragonesas que no se gosan presentar en o estándard medieval:

Et han la cabeça como sanglar & han .vj. piedes & a cada pie dos hunglas largas & tallantes & han el cuerpo como ver o varraco & la coa como **lion**
En o lexico comercial aragonés se documenta l'adchectivo *leonado*, que deriva de *leon*.

## Morfolochía

O pelache ye alionato claro, blanco y l'abdomen y en o costato interior d'as patas. O dorso d'as orellas ye negro; cerras d'o masclo alionatas, d'un pardo royenco a negro. O pelache d'os animals no maturos tien un debuixo de rosetas que desaparixe con a edat, encara que en pueden quedar vestichios en o baixo vientre y patas.

## Subspecies

A evidencia chenetica indica que os lions actuals s'orichinoron posiblement d'un antipasau común dende fa 55.000 anyatas. As diferencias entre os lions africanos son pocas y poderban estar consideratos d'una sola subspecie.

As subspecies mes reconoixitas por bels cientificos son:

* *Panthera leo atrox*: Lión americano, s'orichinó fa d'alto u baixo 80.000 anyatas, y s'extinguió en fa unas 10.000.
* *Panthera leo bleyenberghi*: Lión de Katanga. Habita en Angola, Botsuana, Republica Democratica d'o Congo, Namibia, Zambia y Zimbabwe.
* *Panthera leo europea*: Lión europeu, no s'ha comprobato l'autenticidat d'esta subspecie (probablement sigan lions asiaticos), pero os lions habitaban a peninsula balcanica y lo cazaban romanos, griegos y macedonyos, s'extinguió ha poco mes de 2.000 anyatas.
* *Panthera leo fossilis*: Lión primitivo (extinto).
* *Panthera leo krugeri*: Lión de Transvaal u sudafricano, habita en cinco países d'o sud d'Africa.
* *Panthera leo leo*: Lión de l'Atlas, extinto en estato salvache dende 1922. Este lión yera o tercer en mida, dimpués d'o d'as espelungas y l'americano.
* *Panthera leo massaica*: Lión masai, habita en el Este del continente africano.
* *Panthera leo melanochaitus*: Lión d'o Cabo, ye extinto dende 1865.
* *Panthera leo persica*: Lión asiatico, habita en a Selva de Gir, India.
* *Panthera leo senegalensis*: Lión de l'ueste d'Africa, habita dende Senegal dica a Republica Centroafricana.
* *Panthera leo spelaea*: Lión d'as espelungas, habitó en Eurasia. Apareixió fa d'alto u baixo 300.000 anyatas, y desapareixió dimpués d'a zaguera glaciación, fa unas 10.000 anyatas.
* *Panthera leo vereshchagini*: Lión de l'este de Siberia.
* *Panthera leo youngi*: Lión d'o nord-este de China, apareixió fa 350.000 anyatas.

## Os lions en o cine y a cultura

O lión a ormino ye considerato y representato como rei d'a chungla u rei d'os animals amás simbolo popular de realeza, dignidat, peito y nobleza, tamién ye un animal que a sobén ha estato protagonista de bellas cintas de cine como as de Disney, *The Wild*, *The Lion King* y as suyas secuelas *The Lion King II: Simba's Pride* y *The Lion King 1½*, entre d'atras cintas como *Born Free* y *The Ghost and the Darkness*.

## Notas

## Referencias

| **Especies d'o chenero *Panthera |
| --- |
| *P.blytheae*(†) | *P.crassidens*(†) | *P.gombaszoegensis*(†) | *P.leo* | *P.onca* | *P.paleosinensis*(†) | *P.pardoides*(†) | *P.pardus* | *P.tigris* | *P.toscana*(†) | *P.uncia* | *P.youngi* |